1. napirend Ügyiratszám: BSZ/380-2/2024.

# E L Ő T E R J E S Z T É S

a Képviselő-testület **2024. március 19-i nyilvános** ülésére

**Tárgy:** **A közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló önkormányzati rendelet módosítása**

**Előterjesztő:** Bíró Imre polgármester

**Előkészítette:** dr. Varga Viktória jegyző

**Tisztelt Képviselő-testület!**

A képviselő-testület 2023. október 6-i ülésén fogadta el a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló rendeletét.

Az azóta eltelt időszakban a gyakorlati tapasztalatok azt mutatták, hogy a saroktelkek házszámozására a rendelet nem tartalmaz pontos előírást, illetve a meglévő szabály alapján sem lehet mindig egyértelműen eldönteni, hogy az adott ingatlan házszáma melyik közterületről kerüljön megállapításra.

Fentiekre tekintettel javasolt a meglévő szabályozás pontosítása, egyértelműbbé tétele.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZAI JAVASLAT**

Balatonszepezd Község Önkormányzata Képviselő-testülete a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló 16/2023. (X.9.) önkormányzati rendelet módosításáról szóló rendelet-tervezetet elfogadja és /2024. ( ) számon önkormányzati rendeletei közé iktatja.

Szentantalfa, 2024. március 12.

 **Bíró Imre**

 polgármester

**Balatonszepezd Község Önkormányzata Képviselő-testületének**

**/2024. ( ) önkormányzati rendelete**

**a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló 16/2023. (X.9.) önkormányzati rendelet módosításáról**

(tervezet)

Balatonszepezd Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló 16/2023. (X. 9.) önkormányzati rendelet 9. § (4) bekezdése helyébe a következő rendelkezés lép:

*„(4) Saroktelkeket arra a közterületre kell számozni, amelyen a kapubejáró van. Ha nincs kapubejáró vagy mindkét közterületről van legalább egy kapubejáró, akkor az ingatlan azt a házszámot kapja, amelyik közterületre a hosszabbik telekhatára esik.”*

**2. §**

Ez a rendelet a kihirdetését követő napon lép hatályba.

Balatonszepezd, 2024. március 19.

**Bíró Imre                                                dr. Varga Viktória**

                              polgármester                                                      jegyző

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi Önkormányzat Képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A rendelettervezetnek társadalmi, gazdasági és költségvetési hatásai nincsenek.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet adminisztratív terheket várhatóan kis mértékben keletkeztethet.

**b) A jogszabály megalkotásának szükségessége, a jogalkotás elmaradásának várható következményei**

A rendelet megalkotásának szükségességét a gyakorlati alkalmazás során észlelt pontatlanságok kijavítása indokolja. A jogalkotás elmaradása esetén a saroktelkek házszámozása nem egyértelmű és így vitás helyzeteket eredményezhet.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, és tárgyi feltételt nem igényel.